ભાલ ક્રાંતિ સંગઠનના પ્રમુખ પ્રવિણભાઈ એચ. જેઠવા સહિતના આગેવાનોએ જિલ્લા કલેક્ટરને કરેલી રજૂઆતમાં જણાવ્યું હતું કે, ભાવનગરના ભાલ પંથકના જુદાજુદા ગામોના સરપંચો અને/અથવા તલાટી કમ મંત્રીઓએ તાલુકા વિકાસ અધિકારીને સંબોધીને એવા અભિપ્રાય કરેલ છે કે ‘હાલમાં ભાલ વિસ્તારના ગામોના ગામ તળ અને સીમ તળ વિસ્તારોમાં વરસાદી પાણી ઓસરી ગયેલ છે અને જે પણ પરિસ્થિતિ ઉભી થઈ હતી તે કુદરતી વરસાદી પાણી, સાત નદીઓ અને નવા બનતા ફોરલાઈન રોડના કારણે ઉભી થયેલ છે.